Diari Oficial de la Generalitat Valenciana


Sumari del DOGV 4305, del 01-08-2002 (2002/8476)

RESOLUCIÓ de 3 d'abril de 2002, de la Conselleria de Medi Ambient, per la qual es concedix subvenció a l'empresa Hispainox, SA, en la convocatòria efectuada per l'Orde de 12 d'abril de 2001 (DOGV núm. 3.999, de 15 de maig de 2001).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4305

Data del DOGV
:   01-08-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/8476


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 3 d'abril de 2002, de la Conselleria de Medi Ambient, per la qual es concedix subvenció a l'empresa Hispainox, SA, en la convocatòria efectuada per l'Orde de 12 d'abril de 2001 (DOGV núm. 3.999, de 15 de maig de 2001). [2002/X8476]
  
L'Orde de 12 d'abril de 2001, de la Conselleria de Medi Ambient, convoca per a l'exercici 2001, la concessió d'ajudes en matèria de qualitat ambiental, establint en el seu annex I les bases que han de regir les subvencions destinades a minimització i la valorització ?in situ- de residus en la pròpia activitat que els ha generats per les xicotetes i mitjanes empreses del sector industrial i de servicis de la Comunitat Valenciana.
  
Publicada la relació de beneficiàries de les citades subvencions mitjançant Resolució de 13 de setembre de 2001, de la Conselleria de Medi Ambient, es comprova que la sol·licitud de l'empresa Hispainox, SA, no es va incloure en l'esmentada relació, sent desestimada per falta de subsanació, però es va advertir posteriorment l'adequada presentació en termini de la documentació requerida. Examinada la sol·licitud i la resta de documentació aportada per la citada empresa, a proposta de la comissió avaluadora, als efectes de donar compliment al que disposa la base 9.4 i en virtut de les competències que m'atribuïx l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, resolc:
  
Primer
  
Concedir subvenció a l'empresa Hispainox, SA, per a l'actuació i amb l'import que a continuació s'indica:
  
Núm. Expt. 30/2001
  
Beneficiaris: MVR HISPAINOX, SA
  
Actuació: Pla Minimització Residus Perillosos
  
Concepte: Costs externs Redacció Pla
  
Import Subvencionable (PTA.): 420.000
  
Import Concedit 50% (PTA.): 210.000
  
Segon
  
Cas que la beneficiària haguera percebut o tinguera reconeguda d'altres administracions públiques o d'altres ens públics alguna altra subvenció pel mateix concepte, l'import total de les ajudes acumulades no podrà superar el límit màxim més elevat autoritzat per la Comissió Europea per a cada cas. Segons que disposen la base 5 de l'annex I de l'Orde de 12 d'abril de 2001, la dita circumstància podrà donar lloc a la modificació de la resolució de concessió.
  
La concessió de subvenció no eximix el beneficiari del compliment de la legislació vigent en matèria mediambiental ni genera dret ni expectativa de dret en quant a l'obtenció, si és procedent, de les autoritzacions administratives pertinents o en quant al reconeixement de drets relatius a procediments distints al de la present convocatòria de subvenció.
  
Contra la present resolució, que posa fi a la via administrativa, es podrà interposar recurs contenciós administratiu en el termini de dos mesos, a comptar des del dia següent a la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí de la interposició de recurs potestatiu de reposició davant el conseller de Medi Ambient, en el termini d'un mes a partir del dia següent a la seua publicació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.